Taniqli irlandiyalik qo‘shiqchi Shineyd O’Konnor Islomni qabul qildi

Dunyoga mashhur irlandiyalik qo‘shiqchi Shineyd O’Konnor katoliklikdan voz kechib, Islomni qabul qildi. Bu haqda “Islom.uz” nashri xabar berdi. Shuningdek, O’Konnor ismini ham o‘zgartirgan, endilikda uning ismi Shuhada (shohidlik – arabcha).

Qo‘shiqchi islomni qabul qilib, muslima bo‘lganligini Twitter orqali xabar bergan va unga hijobda tushgan rasmini ilova qilgan. O‘z navbatida ta’kidlash o‘rinli, Magda Davittning Twitter’dagi mazkur akkaunti verifikatsiya qilinmagan. O’Konnorning rasmiy sahifasida esa 2015-yildan buyon hech narsa qayd etilmagan.
“Shuni alohida ta’kidlashim joizki, men Islomni qabul qilib, musulmon bo‘lganimdan faxrlanaman. Bu har qanday aqlli ilohiyotchining so‘nggi yo‘lidir. Barcha bitiklar Islomga olib boradi. Bu esa har qanday boshqa bitiklarning ortiqcha ekanini ko‘rsatadi. Endi mening islomdagi yangi ismim – Shuhada”, – deb yozadi u o‘z sahifasida.

Nashrning ma’lum qilishicha, o‘tgan haftada O’Konnor o‘zining azon chaqirgani haqidagi videoni ham ijtimoiy tarmoqlar orqali e’lon qilgan.